ক্ষমতাসীনদের অধীন অনুষ্ঠিত নির্বাচন সুষ্ঠু হয় না, এ নিয়ে বর্তমান ক্ষমতাসীনদের নেতৃত্বে পরিচালিত আন্দোলন দানা বেঁধে উঠলে তৎকালীন ক্ষমতাসীন ও বর্তমানের প্রধান বিরোধী দল বিএনপি জনমতের প্রতি শ্রদ্ধা দেখিয়ে এবং দেশের সমৃদ্ধি ও স্থিতিশীলতার বিষয়টি মাথায় রেখে নির্বাচনকালীন নির্দলীয় তত্ত্বাবধায়ক সরকারব্যবস্থার বিধান সাংবিধানিক সংশোধনের মাধ্যমে প্রবর্তন করে। এ ব্যবস্থা কার্যকর-পরবর্তী এর অধীন দু’টি নির্বাচন অনুষ্ঠিত হলে প্রথমোক্তটিতে বর্তমান ক্ষমতাসীন আওয়ামী লীগ এবং শেষোক্তটিতে বর্তমানের প্রধান বিরোধী দল বিএনপি বিজয়ী হয়।